У Гродзенскай вобласці дапрацоўваецца рэгіянальная праграма “Лета-2016”. Разглядаецца пытанне аб адкрыцці аздараўленчых лагераў у сельскіх школах, якія знаходзяцца ў маляўнічай мясцовасці. На базе кругласутачных летнікаў будуць арганізаваны профільныя прававыя атрады для непаўналетніх, якія знаходзяцца на ўліку ў КСН. Атрымана згода пагранкамітэта Рэспублікі Беларусь на стварэнне сеткі ваенна-патрыятычных лагераў на базе пагранічных застаў Гродзенскай пагрангрупы, Смаргонскага і Лідскага пагранатрадаў.